si serpolette, kahit hindi iniiwan ang anyo niyang makisig na babai, ay tumingin sa unang pumagakpak at ginanti ito ng isang ngiti, na nagpakita ng maliliit niyang ngipin na wariy isang collar na perlas na nakasilid sa isang lalagyang tersiopelong pula. sinundan ni tadeo ang tingin at nakita ang isang ginoo, na may balatkayong miyas at may isang napakahabang ilong. voto al chapiro! aniya si irenillo! oo ang sagot ni sandoval nakita ko sa loob, na kausap ng mga artistang babai. irene, na isang mawilihing lubha sa musika at nakatataho nang pranses, ay pinaparoon ni. salvi sa dulaan na wariy isang polisiya sekreta; gayon ang kaniyang sabi sa mga taong sa kaniyay makakilala.